
Martin Andersen Nexø Magyarországon

Martin Andersen Nexø Magyarországon
Martin Andersen Nexø a XX. század első felének leghíresebb dán írója volt. Számos műve Magyarországon is népszerűvé vált, úgy mint a Hódító Pelle vagy a Ditte, az Ember Lánya. A dán irodalomban a "népi áttörés" neves képviselőjeként vált ismertté, és saját küldetésének tekintette, hogy kiálljon a szegények és elesettek, a városi és vidéki proletariátus védelmében. 
A II. világháború után a dán politikai élet gyökeres változásokon ment keresztül, ezzel együtt az ország társadalma és gazdasági élete is átalakult - az idős kommunista író pedig már sosem kapta vissza régi helyét az irodalmi elitben. A 
Miközben saját hazájában nem találta a helyét, a szovjet megszállás alatt álló területek kultúrfelelősei és agitátorai felfedezték a dán író regényeit. Miközben egyre több "reakciós", "dekadens" mű tűnt el a könyvesboltok polcairól, egyre több fordító és kiadó kezdett el Nexø műveivel foglalkozni. Az újonnan jött népszerűségének pedig része volt az is, hogy 1950-ben az írót Budapestre hívták.
Hogyan válhatott egy dán irodalmár népszerűbbé Magyarországon, illetve Kelet-Európa többi országában, mint a saját szülőföldjén? Mennyire játszott ebben a propaganda, és mennyire a saját tehetsége? Dolgozatomban erre a kérdésre keresem a választ. Először felvázolom, hogyan vált Nexø kommunistává, illetve milyen kapcsolatok fűzték Kelet-Európa országaihoz. Majd néhány cikk erejéig számba veszem, a források alapján milyen kapcsolat fűzte az írót a korszak legbefolyásosabb magyar politikusához, Rákosi Mátyáshoz. Ezután leírom, mit tudunk Nexø budapesti útjáról, végül pedig felvázolom, mit tudunk az író műveinek fogadtatásáról. 



